Karl Einar Ellingsen

Karl Einar Ellingsen (født 21. desember 1950 i Bodø) er en norsk musikkarbeider og næringslivsmann.

Ellingsen ble uteksaminert fra Trøndelag musikkonservatorium i 1974.

Han har vært kommunal musikkleder i Austevoll (1974-75), rektor ved Hammerfest musikkskole (1975-76), fylkesmusikkleder i Finnmark (1976-79) og i Nordland (1979-84). Fra 1984 til 1987 arbeidet han som regionsjef i Rikskonserter i Sverige. Ellingsen var generalsekretær i Norsk musikkråd fra 1987 til 1996. Siden 1996 har han vært administrerende direktør på Voksenåsen Kultur- og konferansehotell. 

Ellingsen er leder i styrene for Riksscene for nasjonal og internasjonal folkemusikk, joik og folkedans, Barratt Due musikkinstitutt,  Oslo Camerata og Oslo Domkor.

Ellingsen er kommandør av den svenske Nordstjerneordenen.«Jubilanter», Aftenposten, morgenutgaven 21. desember 2010, del 2, s. 12.

 Referanser 

Kategori:Norske musikere
Kategori:Nordstjerneordenen
Kategori:Personer fra Bodø kommune
Kategori:Fødsler i 1950